vzor Zmluva o nájme cudzieho bytu                                                                    Príloha č.22                           
                                                                             č.  nájomcu: .....................
Zmluva  o nájme  bytu 
uzatvorená  podľa zákona č. 116/1990 Zb. o nájme a podnájme nebytových priestorov v znení neskorších predpisov a zákona č. 189/1992 Zb. o úprave niektorých pomerov súvisiacich s nájmom bytov a s bytovými náhradami
 (ďalej len „zmluva“)

Zmluvné  strany:
Prenajímateľ:    názov ........................(príp. meno vlastníka bytu)
                           v prípade fyzickej osoby dátum narodenia
	  adresa..................       
	Bankové spojenie:  ..................
	IBAN: .................................
                            v  zastúpení. :  v prípade splnomocnenia vypísať aj splnomocnenie 
                       	kontakt: ...................mobil:  ..................
                         	(ďalej len „prenajímateľ“)
a
 Nájomca:          Slovenská republika
                            Centrum pre deti a rodiny..........................
    adresa..............................
                            V zastúpení:  ...................,  riaditeľ 
                            IČO:   ......................
                            Bankové spojenie: štátna pokladnica
                            IBAN:   ........................................
                            Rozpočtová organizácia v zriaďovateľskej pôsobnosti Ústredia práce, sociálnych vecí a rodiny zriadená Zriaďovacou listinou č......... zo dňa ....................... v znení neskorších dodatkov
                            kontakt: .................., mobil: ................
                            (ďalej len „nájomca“)

(prenajímateľ a nájomca spolu ďalej aj ako „zmluvné strany“)

Článok I 
Predmet  a účel  zmluvy

1.	Prenajímateľ je vlastníkom  nehnuteľnosti, a to: 3-izbového bytu č. .......... s príslušenstvom o celkovej výmere ........... m2, nachádzajúceho sa na 2.  poschodí bytového domu s.č. .......... na parc.č. ............,  na ulici ..........................., , v k.ú. ....., obec, okres ........., zapísanej v KN na LV č. .............vedený katastrálnym odborom Okresného úradu ................ v podiele ................., podiel na spoločných častiach a spoločných zariadeniach domu a spoluvlastnícky podiel k pozemku .......................
2. Predmetom nájmu podľa tejto zmluvy  je 3-izbový  byt č. ..... s príslušenstvom v bytovom dome uvedenom v bode 1. tohto článku zmluvy, o celkovej výmere ........ m2 bližšie špecifikovaný v článku III tejto zmluvy (ďalej len „byt“).
Súčasťou bytu je aj príslušenstvo t.j. zariadenie bytu podľa prílohy č.1, ktorá je neoddeliteľnou súčasťou tejto zmluvy.

3. Na základe tejto zmluvy prenajímateľ prenecháva  nájomcovi do  dočasného užívania  byt špecifikovaný v bode  2. tohto článku zmluvy,  za účelom zabezpečenia bývania v súvislosti s prípravou na osamostatnenie sa mladých dospelých v starostlivosti detského domova a nájomca sa zaväzuje platiť prenajímateľovi dohodnuté nájomné a úhrady za služby spojené s užívaním bytu.

4. Spoločné  priestory bytového  domu sa  touto  zmluvou prenechávajú  nájomcovi za  účelom prístupu k bytu.

5. Spolu s nájomcom budú byt užívať:  mladí dospelí, s ktorými nájomca uzatvoril dohodu o poskytovaní ďalšej starostlivosti v Centre pre deti a rodinu (ďalej len „mladí dospelí“).

6. Podľa § 709 Občianskeho zákonníka nájom bytu neprechádza na mladých dospelých, ktorým nájomca poskytuje starostlivosť na základe dohody.   

7. Nájomca bytu a mladí dospelí, môžu užívať byt v rozsahu obvyklého užívania bytu. Spolu s bytom sú nájomca a mladí dospelí, oprávnení užívať aj spoločné priestory a spoločné zariadenia bytového domu a využívať plnenia, ktoré sa poskytujú s užívaním bytu.

Článok II
 Doba   nájmu

1.	Zmluvné strany sa dohodli, že nájomný  vzťah  sa uzatvára    na dobu  určitú: na napr. 3  roky  od  nadobudnutia účinnosti tejto zmluvy.

Článok III
 Popis  predmetu  nájmu

1. Byt podľa opatrenia MF SR č. 01/R/2011 z 1.decembra 2011, ktorým sa mení a dopĺňa opatrenie z 23.04.2008 č.01/2008 o regulácií cien nájmu bytov v znení opatrenia z 25.09.2008 č. 02/2008, patrí do I. kategórie  a spolu o výmere ........... m2 s nasledovnou štruktúrou miestností:
               Izba - obývačka  o výmere ...... m2 ,
               Izba - spálňa o výmere ..... m2,
               Izba - spálňa o výmere ........... m2,
               Kuchyňa  o výmere ......... m2  a komora o výmere ........... m2 ,
               Vedľajšie miestnosti (kúpeľňa, predsieň, chodba, WC:  spolu o výmere ......... m2) ,
               2 balkóny o výmere ......... m2a ........... m2, loggia o výmere ........ m2,
               Príslušenstvo bytu = pivnica č.......... o výmere ............. m2 .    

2. Byt je vybavený základným príslušenstvom a zariadením bytu, ktorých popis a podrobná špecifikácia je uvedená v prílohe č. 1, ktorá je neoddeliteľnou súčasťou tejto zmluvy. V uzamknutých spoločných priestoroch bytového domu je nainštalovaný samostatný podružný elektromer a plynomer s tým, že nájomca bude spotrebu týchto energií platiť samostatne v mesačných zálohových splátkach prenajímateľovi.
    
3. Spoločnými  priestormi v bytovom  dome   sú  schody, vstupný  vestibul, pivničné priestory, miestnosť s elektromermi a plynomermi k jednotlivým bytom.

4. Nájomca v rozsahu tejto zmluvy preberá predmet nájmu do užívania a zaväzuje sa ho užívať v súlade s dohodnutým účelom nájmu. Stav bytu a jeho vybavenie je uvedené v protokole o prevzatí bytu, ktorý tvorí neoddeliteľnú súčasť tejto zmluvy.

Článok IV
 Cena  nájmu a spôsob úhrady  nájmu 
a úhrady  za plnenia poskytované  za  užívanie  bytu

1. Cena  nájomného  je  stanovená  dohodou, podľa zákona č. 189/1992 Zb. o úprave niektorých pomerov súvisiacich s nájmom bytov a s bytovými náhradami,  vo výške .................. € mesačne (slovom: .............), t .j. ............. €  ročne (slovom ..............eur). 

2. Spolu  s nájomným bude  nájomca platiť  prenajímateľovi mesačné zálohové platby  za služby spojené s užívaním bytu, a to: 
     a) za  elektrickú  energiu za spoločné  priestory, vodné, stočné a zrážková voda, poistné, upratovanie  spoločných  priestorov, správcovské poplatky, fond prevádzky, údržby a opráv v sume ............. € mesačne (slovom ..............eur)..
     b) zálohové platby za odvoz a likvidáciu komunálneho odpadu, za  elektrickú  energiu – spotreba v byte, plyn – spotreba v byte v sume .......... € mesačne (slovom ..............eur)..

3. Pri zmene počtu osôb bývajúcich v byte, nájomca túto skutočnosť ihneď oznámi prenajímateľovi.

4. Ak sa zmenia skutočnosti rozhodujúce pre výpočet nájomného, prenajímateľ má právo zmeniť jeho výšku, ak je pre to dôvod vyplývajúci z počtu bývajúcich osôb, zmeny právnych alebo cenových predpisov. Prenajímateľ sa zaväzuje, že písomne oznámi nájomcovi zmenu výšky nájomného.

5.  Nájomca     sa  zaväzuje platiť  prenajímateľovi mesačné  nájomné  spolu s platbami za služby spojené s užívaním bytu, uvedenými  v bode  2 tohto  článku zmluvy, v celkovej sume .............. € ( slovom: ................. eur) do 10-teho dňa  bežného  kalendárneho mesiaca.  (vypísať spôsob platby......)
  
6. Ak  nájomca  nezaplatí nájomné  a mesačné  zálohové platby za služby spojené s nájmom  viac ako  tri po  sebe  idúce  mesiace, napriek písomnej  výzve,  je  to  dôvod na  ukončenie  nájmu  bytu, bez nároku  na  zabezpečenie  náhradného  bývania. Prenajímateľ má nárok na doplatenie dlžného  nájomného a spotrebovaných služieb.

7. Vyúčtovanie za nájomné bytu a služby spojené s užívaním bytu, podľa skutočnej spotreby, sa vykoná po uplynutí kalendárneho roka vždy do 30.6. nasledujúceho roka. V prípade zvýšenia cien energií si prenajímateľ vyhradzuje právo upraviť ceny za poskytovanie služieb spojených s užívaním predmetu nájmu.

8.	Prenajímateľ sa zaväzuje poskytnúť nájomcovi na požiadanie všetky technické údaje týkajúce sa predmetu nájmu, vrátane technickej dokumentácie a revíznych správ plynového kotla a elektroinštalácie, a zaväzuje sa tiež k potrebnej súčinnosti pri zabezpečovaní médií a ostatných služieb spojených s predmetom nájmu.

9.	Daň z nehnuteľnosti za objekt, v ktorom sa nachádza predmet nájmu, hradí prenajímateľ. Prenajímateľ zodpovedajúcu časť dane zakalkuluje do nákladov, t.j. pomerná časť dane je súčasťou nájomného.

Článok V
Práva  a povinnosti  zmluvných  strán

1.	Práva  a povinnosti spojené  s nájmom bytu  upravujú najmä  ustanovenia  § 687  a nasl. zákona č. 40/1964 Zb. Občianskeho  zákonníka v znení neskorších predpisov, ustanovenia  zákona č. 189/1992 Zb. o úprave niektorých pomerov súvisiacich s nájmom bytov a s bytovými náhradami, opatrením MF SR č. 01/R/2011 z 1.decembra 2011, ktorým sa mení a dopĺňa opatrenie z 23.04.2008 č.01/2008 o regulácií cien nájmu bytov v znení opatrenia z 25.09.2008 č. 02/2008 a súvisiacimi právnymi predpismi.
Pri zmene všeobecne záväzných právnych predpisov upravujúcich  nájom, prenajímateľ primerane upraví nájomnú zmluvu.

2.	Prenajímateľ  zabezpečí nájomcovi  úplný   a nerušený výkon  práv spojených  s užívaním  bytu a  umožní nájomcovi  užívať spoločné  priestory  a zariadenia  domu.

3.	Nájomca  je  povinný oznámiť prenajímateľovi  do jedného  mesiaca od  vzniku skutočnosti rozhodujúcej pre stanovenie  výšky úhrady  za  služby alebo  ich  zmien, najmä zmenu počtu  osôb.

4.	Nájomca je povinný vykonávať  drobné  opravy v byte a drobnú  údržbu bytu  na svoje  náklady vrátane  odstránenia  závad a poškodení v dome  alebo  byte spôsobených nájomcom  alebo  tretími osobami súvisiacimi  s osobou  nájomcu, či mladých dospelých.  Pod pojmom drobné opravy a údržba sa rozumejú opravy jednotlivo v čiastkach do napr.  1. 000,-€ (slovom jedentisíc eur).

5.  Nájomca  nesmie  vykonávať  stavebné úpravy , ani  iné podstatné  zmeny v byte bez  písomného súhlasu   prenajímateľa  a to  ani  na  svoje  náklady. Nájomca je  povinný  umožniť prenajímateľovi  výkon  práva  kontroly,  či sa byt  užíva  riadnym  spôsobom.

6.  Nájomca  nie  je  oprávnený  dať  byt do  podnájmu tretej osobe.

7.  Nájomca  je  oprávnený predmet  nájmu  užívať  len  na  bývanie. 

8. 	Nájomca  je  povinný oznámiť bez zbytočného odkladu prenajímateľovi  tie  opravy  v byte, ktoré má  znášať  prenajímateľ a umožniť  ich vykonanie, inak  zodpovedá za  škodu,  ktorá nesplnením  tejto  povinnosti  vznikla. Ak  sa  nájomca  nepostará o včasné  vykonanie    drobných  opráv a bežnú  údržbu  bytu,  má  prenajímateľ  právo tak  urobiť po  predchádzajúcom  upozornení nájomcu  na  svoje  náklady sám  a požadovať  od  neho náhradu  plnenia.

9. 	Nájomca  a mladí dospelí sú   povinní  odstrániť závady  a poškodenia, ktoré spôsobili  v dome  sami alebo  tí, ktorí s osobou  nájomcu  príležitostne  súvisia.

10.	Nájomca je  povinný  pri skončení zmluvného vzťahu odovzdať prenajímateľovi  byt v riadnom stave s prihliadnutím na obvyklé opotrebenie v deň ukončenia nájmu.

11. 	Iné vnútorné zariadenie predmetu nájmu si zabezpečí nájomca na vlastné náklady. Poistenie vlastného vnútorného zariadenia bytu (proti krádeži, živelným pohromám atď.) si zabezpečí nájomca na vlastné náklady.

12. Prenajímateľ nezodpovedá za škody spôsobené odcudzením majetku nájomcu a mladých dospelých, jeho poškodením nepredvídateľnými udalosťami a živelnou pohromou (požiar, povodeň, poškodenie majetku z dôvodu prasknutia potrubia vody a kanalizácie,  atď.).

13. Od účinnosti tejto zmluvy preberá nájomca na seba povinnosti vyplývajúce z predpisov o protipožiarnej ochrane, vrátane vecí vnesených a uložených, ktoré sa vzťahujú na predmet nájmu. V prípade spôsobenej škody nájomcom na majetku prenajímateľa nedodržaním uvedených predpisov, resp. úmyselným a neúmyselným konaním, nájomca berie na seba povinnosť uhradiť spôsobenú škodu.

14. 	Zmluvné strany sa zaväzujú, že všetky spory vyplývajúce z tejto zmluvy budú prednostne riešiť vzájomnou dohodou.

15. 	Nájomca pristupuje k povinnostiam voči správcovi bytového domu (umožňuje vykonať odpočty vodomerov, revízie technických zariadení bytu a domu, podieľa sa na upratovaní spoločných priestorov domu , atď.)

16. Nájomca sa zaväzuje po predložení ročného zúčtovania spotreby energií uhradiť prenajímateľovi prípadné nedoplatky za obdobie prenájmu predmetu nájmu. Prenajímateľ sa zaväzuje po predložení ročného zúčtovania spotreby energií vrátiť nájomcovi prípadné preplatky za obdobie nájmu.

17. 	Nájomca sa zaväzuje nefajčiť v priestoroch bytu a bytového domu. Fajčenie je povolené len v priestoroch na to určených, t.j.  balkón  prislúchajúci k bytu.

18.	Prenajímateľ vyhlasuje, že nájomcu  oboznámil so skutočným stavom bytu, a že žiadne skryté závady, o ktorých musel vedieť, nájomcovi nezatajil. 

Článok VI
 Skončenie nájmu
1. Nájom bytu  podľa  tejto  zmluvy  zaniká:
a)	písomnou  dohodou  zmluvných  strán,
b)	vypovedaním zmluvy zo strany prenajímateľa,
c)	vypovedaním zmluvy zo strany nájomcu.

2. Prenajímateľ   môže  ukončiť nájomný  vzťah písomnou  výpoveďou pred uplynutím dojednaného  času, ak:
a)	nájomca včas neuhradí nájomné a zálohy za služby spojené s užívaním bytu,
b)	ak nájomca dlhuje na nájomnom a službách viac, ako za 3 mesiace, nájom sa končí okamžite bez výpovednej lehoty, bez nároku na náhradné bývanie a prenajímateľ má nárok na doplatenie dlžného nájomného a spotrebovaných služieb (aj z ročného vyúčtovania nedoplatkov),
c)	nájomca hrubo poškodzujú prenajatý byt,  jeho  príslušenstvo, spoločné priestory alebo spoločné zariadenia v dome alebo sústavne narušujú pokojné bývanie ostatných nájomníkov, ohrozujú bezpečnosť alebo porušujú dobré mravy v dome,
d)	nájomca hrubo porušuje svoje povinnosti vyplývajúce z nájmu bytu, najmä tým, že prenechal byt alebo jeho časť inému do prenájmu bez písomného súhlasu prenajímateľa,
e)	nájomca užívajú byt bez súhlasu prenajímateľa na iné účely ako na bývanie.

3.Nájomca môže vypovedať písomne túto zmluvu pred uplynutím dojednaného času, ak:
a)	nájomca získal inú nehnuteľnosť za účelom bývania,
b)	predmet nájmu sa stane bez zavinenia nájomcu nespôsobilý na dohodnuté užívanie,
c)	prenajímateľ hrubo porušuje svoje povinnosti vyplývajúce pre neho z tejto zmluvy.

4.  Výpovedná  lehota  je  trojmesačná, pričom začína plynúť od prvého dňa kalendárneho mesiaca nasledujúceho  po  doručení písomnej výpovede druhej strane. Nájomná  zmluva zaniká  uplynutím posledného  dňa výpovednej  lehoty.

5. Po skončení nájmu  sa  nájomca  zaväzuje odovzdať  predmet nájmu  prenajímateľovi v deň ukončenia nájmu a  v stave v akom  ho  prevzal,  s prihliadnutím na  obvyklé  opotrebenie.  V opačnom  prípade je  povinný  uhradiť prenajímateľovi náklady  na tie  opravy a práce,  ktorými sa  predmet nájmu   uvedie  do  stavu, v akom  ho  nájomca prevzal.

Článok VII
  Záverečné  ustanovenia

1.	Vzťahy zmluvných strán neupravené touto  zmluvou sa riadia príslušnými ustanoveniami  zákona č. 116/1990 Zb. o nájme a podnájme nebytových priestorov v znení neskorších predpisov a zákona č . 40/1964 Zb. Občiansky zákonník v znení neskorších predpisov.

2.	Zmluva  nadobúda platnosť podpisom oboma   zmluvnými  stranami  a účinnosť  dňom nasledujúcim po dni je zverejnenia.

3.	Zmluvné strany sa zaväzujú poskytovať si navzájom potrebnú súčinnosť pre nadobudnutie účinnosti tejto zmluvy a pre jej bezproblémové obojstranné plnenie. Prípadné spory, ktoré by mohli vzniknúť z plnenia tejto zmluvy, budú prednostne riešené dohodou zmluvných strán. 

4.	Zmeny a doplnky zmluvy môžu byť uskutočnené len formou písomného dodatku uzatvoreného na  základe vzájomnej dohody zmluvných strán.

5.	Prílohami tejto zmluvy sú:  napr.: (situačný plán bytu, zoznam vybavenia bytu a pod............    protokol o prevzatí bytu.

6.	Nájomca týmto v zmysle § 7 zákona č. 428/2002 Z.z. o ochrane osobných údajov udeľuje súhlas prenajímateľovi, aby jeho osobné údaje v rozsahu: meno, priezvisko, akademický titul, adresa trvalého bydliska a  vzťahu k mladým dospelým boli použité na evidenčné úkony prenajímateľa a to po dobu trvania nájmu a 3 roky po jeho skončení.

7.	Táto  zmluva  sa vyhotovuje   v 4  rovnopisoch, z ktorých  po dve vyhotovenia obdrží každá zmluvná strana.

8.  Zmluvné  strany vyhlasujú,  že  zmluvu  uzatvorili slobodne, vážne a bez omylu, nebola uzavretá  v tiesni   za  nápadne  nevýhodných  podmienok, zmluvu  si  prečítali,  jej  obsahu porozumeli  a na  znak súhlasu   zmluvu vlastnoručne  podpisujú.

V ......... dňa  ..................... 	                                        V ........ dňa   ............ 

 Za prenajímateľa:					     Za  nájomcu :                                                                                                    

.............................................				.........................................

meno a podpis                                                               meno, funkcia podpis, pečiatka

Príloha č. 1  k  Zmluve  o nájme  bytu č. ..  (uvádza sa č. zmluvy)

Základné príslušenstvo a zariadenie bytu č. ... (uvádza sa č. bytu)

Predmet nájmu: 3-izbový byt č. ...............s príslušenstvom o celkovej výmere ......... m2, na 2.  poschodí bytového domu s.č. .............,  na ulici ... adresa.....:

A. Súčasťou bytu sú (v zátvorkách sú uvádzané obstarávacie ceny): 
•	vodovodné, kanalizačné, teplonosné, plynové a elektrické  rozvody a prípojky vrátane uzáverov a podružných meračov, 
•	vypínače,  zásuvky, zásuvka  TV prípojky,
•	stropné svietidlá, 
•	domový vrátnik vrátane telefónu (.............,-€), 
•	oblôžkované dvere (........., €) s kovaním a kľučkami 6 ks vrátane pivničných 
     (...........,- € ), 
•	vchodové protipožiarne dvere 1 ks (........-€), vložka s kľúčmi 2 ks 
(á ......,- € =..........,-€ - vchodové a pivničné dvere), 
•	okná vrátane kovaní, žalúzie (cca ...............,- €), 
•	vykurovacie telesá 4 ks vrátane regulačných uzáverov 4 ks .............,-€).

B. Zariadenie bytu v celkovej  obstarávacej cene cca: 10.500,00 € tvorí:

•	vstavaná skriňa zrkadlová policová  (.............-€ ) -1 ks
•	vstavaná skriňa pod kotlom (..........-€) - 1 ks
•	vykurovací kotol Tiger (.............,-€)- 1 ks
•	nástenný regulátor  INSTAT 2 , typ 525 32 na vykurovací kotol (............€) - 1 ks
•	kuchyňa:  
            kuchynská linka (spodná skrinka dvojdverová 1 ks, spodná skrinka dvojdverová s drezom 1 ks , rohová skrinka 1 ks, vrchná skrinka presklená 1 ks, vrchná skrinka dvojdverová 2 ks, vrchná skrinka rohová 1 ks, vrchná skrinka nad digestor 1 ks (..................,- € ), 
            páková batéria (.............. €), 
            nerezový drez (.......,-€), sifón (...........,-€), 
            neónové svietidlo + neónka (..............,-€), 
            digestor (...........,- €), 
            rozkladací stôl (.......... €), 
            3 ks stolička (á ............ € = .............€), 
            plynový sporák AMICA s príslušenstvom (1 ks plech na pečivo, 1 ks plech na mäso, 1 ks grilovací rošt, 1 ks tyč a vidlice rožné, 2 ks bočné závesné lišty plechov v rúre) (.....................-€), 
           chladnička s mrazničkou Elektrolux s príslušenstvom podľa návodu (................-€),
•	menšia izba: 
dvojdverová skriňa 1 ks (......,-€), 
komoda so zásuvkami 1 ks (...........,-€),
 pracovný stolík PC (........,- €), 
svietidlo 1 ks (................-€)

•	spálňa: 
	komoda so zásuvkami 1 ks (............,-€), 
         nočný stolík so zásuvkami 2 ks (á ............ € =..........,-€), 
         trojdverová skriňa so zrkadlom a zásuvkami 1 ks (.........,-€), 
         stropný luster 1 ks (...........-€), 
         celočalúnené dvoj lôžko s úložným priestorom + 2 ks vankúš (.............,-€),
•	obývačka: 
sedacia súprava GONEK čalúnená bordová:  rozkladací gauč s úložným priestorom 1 ks + kreslo 2 ks   (.............,-€), 
stropný luster 2 ks (.............-€), 
obývacia zostava: polica 2 ks, závesná skrinka dvojfarebná policová 3 ks, skrinka pod televízor dvojzásuvková 2 ks, komoda štvordverová 1 ks, policová skrinka vysoká 1 ks, stolík 1 ks (..............,-€)
•	kúpeľňa:  
umývadlo (..........,-€) s pákovou batériou 1 ks (............,-€), 
vaňa .............,-€) s pákovou batériou a sprchou 1 ks (.........,-€), 
uzáver odtoku vane a umývadla po 1 ks (á........,-€ =........,-€) , 
rebrový radiátor vrátane uzáveru 1 ks (...........,-€), 
zrkadlová policová skrinka s osvetlením 1 ks (............€), 
automatická pračka BEKO (............,- €),
•	      WC:
GEBERIT WC zostava + misa s doskou (............-€), 
plastový uzáver rozvodov vody = otváracie dvierka (..........-€), vodomer (........ €).